**Keletas ar keleta**

Bendrinėje lietuvių kalboje įvardis **keletas**yra nerodantis giminės ir nederinamas žodis. Jis pats yra kilmininką valdantis junginio narys, pvz.: keletas berniukų, keletas mergaičių. Taigi teiktina vartoti forma yra vyriškosios giminės: **keletas**, **keleto**, **keletui**, **keletą**, **keletu**, **kelete**, pvz.: Grįšime už keleto dienų. Egzamino nepavyko išlaikyti keletui studenčių.

Moteriškosios giminės įvardžio *keleta* vartosena atėjusi iš tarmių, tačiau bendrinėje kalboje vertinama kaip vengtina tarmybė (žr. Kalbos patarimai. Kn. 1: Gramatinės formos ir jų vartojimas, Vilnius, 2002, p. 18).

.